বাংলাদেশের মোটরসাইকেলের বাজারে হোন্ডা একটি পরিচিত নাম। এ দেশে অনেকে এখনো মোটরসাইকেলকে হোন্ডা নামে ডাকে। সংশ্লিষ্ট ব্যক্তিরা জানিয়েছেন, নতুন কারখানায় হোন্ডা তাদের উৎপাদনের পরিমাণ বাড়াবে। এতে মোটরসাইকেলের বিভিন্ন অংশ উৎপাদনের পরিকল্পনা রয়েছে তাদের। এতে এ দেশে মূল্য সংযোজন বাড়বে এবং মোটরসাইকেলের দাম কমবে বলে আশা করছেন সংশ্লিষ্ট ব্যক্তিরা।হোন্ডা তাদের নতুন কারখানায় প্রায় ৪ কোটি ৪০ লাখ ডলার বিনিয়োগ করবে, বাংলাদেশি মুদ্রায় যার পরিমাণ প্রায় ৩৫০ কোটি টাকা।মোটরসাইকেল উৎপাদনে শুধু হোন্ডা নয়, বাজাজ, টিভিএস, হিরোসহ প্রায় ৭টি প্রতিষ্ঠান বাংলাদেশে বিনিয়োগের প্রক্রিয়ায় আছে বলে জানা যায়।